На основу *Правилника о стандардима за самовредновање и оцењивање квалитета високошколских установа* (Службени гласник РС, број 106/06), у складу са *Стратегијом обезбеђења квалитета Природно-математичког факултета у Нишу* и *Правилника о спровођењу електронског анкетирања на Природно-математичком факултету у Нишу*, Комисија за обезбеђење квалитета Факултета подноси следећи

**Извештај о резултатима анкетирања студената, наставника и сарадника студијског програма Хемија на основним академским студијама (ОАС Хемија) на Департману за хемију Природно-математичког факултета у Нишу   
за период зимски семестар 2017/18**

Анкетирање студената и наставника је обављено у периоду: 08. МАРТА 2018. до 10. АПРИЛА 2018. Анкетом је вреднована реализација наставе током зимског семестра 2017/18., као и процес оцењивања студената у току јануарско-фебруарског испитног рока 2017/18., односно обухваћен је период рада од 1. октобра 2017. до 20. фебруара 2018. Систем за анкетирање је био доступан *online* преко апликације студентског портала.

Просечна излазност студената ОАС на нивоу Департмана износи 61,54% (96 студента је попунило анкетне упитнике од укупно 156 студената који су могли да учествују у анкетирању). Имајући у виду да је просечна излазност изнад 30%, може се сматрати да је **анкета репрезентативна на нивоу Департмана и да се може користити за оцену квалитета рада Департмана**.

Увидом у излазност студената на анкету Департмана за хемију, можемо закључити да је анкетираност у току зимског семестра 2017/18. године била боља у односу на летњи семестар 2016/17. Очигледно је да су студенти били мотивисанији и боље информисани о важности оваквог анкетирања. Поред редовних активности студената, које свакако нису мале, морамо их у наредним годинама додатно мотивисати да у већој мери дају своје реално мишљење о настави и раду на Департману за хемију, што је од суштинског значаја за побољшање квалитета наставе.

Укупнe просечнe оценe наставника и сарадника на Департману за хемију, врсти студија и студијског програма дате су у табели 1.

Ниједан сарадник на Департману нема просечну оцену мању од 3.00.

Декан, у складу са *Правилником о спровођењу електронског анкетирања на При­родно-математичком факултету у Нишу,* обавља разговор са наставницима који имају просечну оцену мању од 3.00 о проблемима у реализацији наставе и добијеној оцени за зимски семестар 2017/18.

**Табела 1. Укупне просечне оцене наставника и сарадника, врсти студија и студијског програма**

|  |  |  |  |
| --- | --- | --- | --- |
| **Просечна оцена Департмана** | **Просечна оцена ОАС** | **Просечна оцена студијског програма Хемија** | **Просечна оцена студијског програма Хемија 2014** |
| **4.34** | **4.40** | **4.45** | **4.30** |

Према подацима добијеним анкетом, студијски програм ОАС Хемија и ОАС Хемија 2014 су оцењени високим оценама 4.45 и 4.30. Требало би напоменути да сходно великом броју анкетираних студената, ове оцене могу да прикажу једну реалну слику квалитета рада на Департману за хемију.

Наниже у табелама су дати резултати вредновања стандарда квалитета установе оцењених од стране наставника и сарадника и вредновања квалитета наставног процеса анкетирањем студената.

**РЕЗУЛТАТИ ВРЕДНОВАЊА СТАНДАРДА КВАЛИТЕТА УСТАНОВЕ   
ОЦЕЊЕНИХ ОД СТРАНЕ НАСТАВНИКА И САРАДНИКА**

|  |  |
| --- | --- |
| **Питање** | **Просек** |
|
| 1. Факултет примењује одговарајуће стандарде и поступке за обезбеђење квалитета. | 4.6 |
| 2. Факултет има изграђену организациону структуру за обезбеђење квалитета. | 4.6 |
| 3. Систем обезбеђења квалитета је задовољавајући. | 4.5 |
| 4. Библиотека је опремљена потребним бројем библиотечких јединица и одговарајућом опремом за рад у области наставе и НИР-а. | 4.3 |
| 5. Сарадња са радницима библиотеке је задовољавајућа. | 4.8 |
| 6. Доступне базе података и интернет сервиси у библиотеци и на Факултету одговарају потребама наставника и сарадника. | 4.5 |
| 7. Опремљеност информатичком опремом за рад на Факултету одговара потребама наставника и сарадника. | 4.1 |
| 8. Сајт Факултета пружа потребне информације. | 3.9 |
| **9. Сарадња са радницима Рачунарског центра је задовољавајућа.** | **4.9** |
| **10. Рад судентске службе је задовољавајући.** | **4.9** |
| 11. Рад административних служби Факултета је задовољавајући. | 4.4 |
| 12. Рад Управе Факултета је задовољавајући. | 4.6 |
| 13. Благовремено и адекватно сам информисан/а о одлукама донетим на Наставно-научном већу и Савету Факултета од стране представника катедре и управе. | 4.3 |
| 14. Управа Факултета улаже довољно средстава у финансирање набавке опреме и потрошног материјала за НИР, независно од пројеката финансираних од стране Министарства науке, просвете и технолошког развоја. | 4.0 |
| 15. Управа Факултета адекватно подржава развој истраживачког подмлатка на Факултету. | 4.6 |
| 16. Сарадња између наставника и сарадника везана за наставу и НИР/уметнички рад у оквиру сродних научних области је задовољавајућа. | 4.4 |
| 17. Провера квалитета Факултета се обавља по утврђеним стандардима и поступцима. | 4.5 |
| 18. Провера квалитета Факултета се врши систематски и периодично. | 4.5 |
| 19. Систем обезбеђења квалитета Универзитета је задовољавајући. | 4.4 |
| 20. Универзитетска Библиотека је опремљена потребним бројем библиотечких јединица и одговарајућом опремом за рад у области наставе и НИР-а. | 4.4 |
| 21. Сарадња са радницима Универзитетске библиотеке је задовољавајућа. | 4.5 |
| 22. Доступне базе података и интернет сервиси у Универзитетској библиотеци и на Универзитету одговарају потребама наставника и сарадника. | 4.6 |
| 23. Сарадња са радницима ЈУНИСа је задовољавајућа. | 4.4 |
| 24. Сајт Универзитета пружа потребне информације. | 4.3 |
| 25. Рад административних служби Универзитета је задовољавајући | 4.5 |
| 26. Рад управе Универзитета је задовољавајући. | 4.4 |
| 27. Благовремено и адекватно сам информисан/а о одлукама донетим на Научно-стручним већима, Сенату и Савету Универзитета од стране представника факултета. | 3.8 |
| 28. Универзитет адекватно подржава развој истраживачког подмлатка на факултету. | 4.3 |
| **29. Комуникација између Универзитета и факултета у повезивању наставника у оквиру сродних научних области је задовољавајућа.** | **3.6** |

**ДЕПАРТМАН ЗА ХЕМИЈУ**

**Резултати** **вредновања квалитета наставног процеса анкетирањем студената, за школску 2017/2018, јесењи семестар**

**Департман за хемију, основне академске студије**

**АНКЕТА 1**

**Студенти су попунили укупно 498 анкета за предмете.**

|  |  |  |  |  |  |  |
| --- | --- | --- | --- | --- | --- | --- |
| **РАСПОДЕЛА ОЦЕНА КВАЛИТЕТА НАСТАВЕ** | Број оцена студената | | | | | |
|  | **1** | **2** | **3** | **4** | **5** | **0** |
| **ИСКАЗИ О КВАЛИТЕТУ НАСТАВЕ** | | | | | | |
| 1. Предзнање које сам имао/ла је било довољно за праћење наставе. | 18 | 34 | 81 | 129 | 236 | 0 |
| 2. Студенти су на време упознати са садржајем/програмом предмета и начином оцењивања. | 16 | 8 | 35 | 121 | 318 | 0 |
| 3. Наставне целине (садржај предмета) су добро осмишљене. | 22 | 10 | 65 | 127 | 274 | 0 |
| 4. Облици извођења наставе (предавања, вежбе, пракса, семинари, пројекти...) одговарају садржају предмета. | 16 | 11 | 47 | 110 | 314 | 0 |
| 5. Опрема и техничка подршка одговарају облицима наставе. | 15 | 10 | 59 | 125 | 289 | 0 |
| 6. Наставни садржаји омогућују стицање адвекатних нивоа знања. | 20 | 9 | 51 | 123 | 295 | 0 |
| 7. Оптерећење студената на предмету је у складу са додељеним ЕСПБ бодовима. | 23 | 18 | 55 | 118 | 284 | 0 |
| 8. Настава је интерактивна и укључује примере из праксе. | 26 | 17 | 54 | 124 | 277 | 0 |
| **ИСКАЗИ О КВАЛИТЕТУ НАСТАВНОГ МАТЕРИЈАЛА** | | | | | | |
| 9. Наставник и сарадник примењују литературу наведену у спецификацији предмета | 15 | 13 | 43 | 94 | 333 | 0 |
| 10. Литературом је обухваћена целокупна испитна материја | 19 | 9 | 54 | 95 | 321 | 0 |
| 11. Наставни материјал је доступан | 13 | 12 | 48 | 86 | 339 | 0 |
| 12. Наставни материјал је јасан, разумљив и технички добро урађен | 20 | 13 | 61 | 108 | 296 | 0 |
| **ИСКАЗИ О ОБЈЕКТИВНОСТИ ОЦЕЊИВАЊА** | | | | | | |
| 13. Рад студента се прати и оцењује током наставе. | 29 | 33 | 67 | 124 | 245 | 0 |
| 14. Оцењивање наставника током наставе и на завршном испиту је професионално и у складу са дефинисаним критеријумима | 17 | 11 | 49 | 130 | 291 | 0 |
| 15. Наставник кроз оцењивање вреднује разумевање и способност примене знања, као и аналитичко мишљење | 13 | 18 | 57 | 102 | 308 | 0 |
| **ИСКАЗИ О КВАЛИТЕТУ НАСТАВНОГ ОСОБЉА** | | | | | | |
| 16. Припремљен је за наставу | 30 | 16 | 72 | 183 | 809 | 0 |
| 17. Излаже градиво јасно и размљиво | 36 | 27 | 86 | 223 | 738 | 0 |
| 18. Одржава редовно све облике наставе по утврђеном распореду | 34 | 18 | 61 | 181 | 816 | 0 |
| 19. Подстиче активно учешће студената у настави | 45 | 32 | 94 | 221 | 718 | 0 |
| 20. Доступан је за сва студентска питања и консултације | 37 | 27 | 78 | 189 | 779 | 0 |
| 21. Уважава обавезе студената приликом одређивања термина за проверу знања | 39 | 27 | 83 | 196 | 765 | 0 |

1 = у потпуности се не слажем, 2 = углавном се не слажем, 3 = нити се слажем нити се не слажем, 4 = углавном се слажем, 5 = у потпуности се слажем, 0 = немам одговор.

Резултати вредновања квалитета наставног процесаза оцењивање појединачних предмета на ОАС Департмана за хемију, показују да је већина исказа о квалитету наставе оцењена високим оценама. Само у следећа два критеријума оцене су нешто, али не значајно, ниже:

*Предзнање које сам имао/ла је било довољно за праћење наставе.*

Предложили би смо увођење режима студија, јер овај проблем не би био оволико изражен да студенти имају мањи број неположених испита на претходним годинама студија.

*Опрема и техничка подршка одговарају облицима наставе.*

Проблем се може решити већим улагањем у просторне капацитете за извођење наставе, као и лабораторијска и наставна средства.

Искази о квалитету наставног материјала, објективности оцењивања и квалитету наставног особља су оцењени врло високим оценама.

**Део плана активности Комисије за обезбеђење квалитета Факултета   
на основу анализе резултата анкетирања   
за период зимски семестар 2017/18.**

Комисија за обезбеђење квалитета Факултета предлаже следеће мере:

А) у циљу повећања стандарда квалитета управљања факултетом и ненаставне подршке на ПМФ-у:

* Повећати комуникацију управе Факултета са Студентским парламентом у решавању уочених проблема.
* Повећати број промотивних публикација Факултета и видљивост институције. Могућност ангажовања маркетиншке агенције.
* Сајт Факултета је потребно редизајнирати. Вршити анкетирање студената и наставника о дизајну и информацијама које пружа сајт.
* У циљу благовременог и адекватног информисања о одлукама донетим на Научно-стручним већима, Сенату и Савету Универзитета од стране представника факултета, увести могућност да се на сајт постављају овакве одлуке.

Б) у циљу повећања стандарда квалитета простора и опреме на ПМФ-у:

* Сређивање ограде око зграде (скидање старе фарбе и стављање нове)
* Поплочавање степеница код паркинга
* Уклањање помоћне конзоле поред степеница са паркинга
* Поплочавање дворишта.
* Постављање додатних клупа, сенице или сл. за студенте
* Увођење чесме у двориште
* Постављање рекламне табле испред МИН института
* Обезбеђење зграде – професионално
* Увођење боље расвете дворишта
* Увести монитор у главном холу факултета.
* Постављање итисона у амфитеатар.
* Постављање плоча у делу ходника амфитеатар-студентска служба.
* Ренумерација просторија у приземљу зграде. Униформно обележавање просторија.
* Повећати ниво хигијене у згради.
* Инфо табла са распоредом просторија и именима запослених по просторијама (код библиотеке, на улазу у факултет)
* Заузимање простора депоније, преко пута Факултета клупама или неким сличним садржајем

Г) у циљу повећања стандарда квалитета наставе:

* Јасније дефинисати исходе програма;
* Испитати сагласност потребног ангажовања студената на предметима са одговарајућим ЕСПБ бодовима
* Поваћати ниво предзнања студената пре почетка курса или неке наставне целине (увести уводна предавања, дефинисати области које је потребно студенти да прочитају и обнове, пре почетка нове наставне јединице или наставне целине)
* Потребно је боље међупредметно усаглашавање термина колоквијума, семинара и испита
* Пратити оцене студената по предметима и дефинисати мере у случају неправилне дистрибуције оцена
* Усагласити у већој мери опрему и техничку подршку са облицима наставе. Снабдети све учионице белим таблама, пројекторима, као и одговарајућим прикључком за рачунаре и приступом интернету.

У Нишу, 09.10.2018.

Председник Комисије за обезбеђење квалитета Природно-математичког факултета

Проф. др Татјана Анђелковић